RSG - Dis die een! || Die Koning van Ruk-en-Rol || Potgooi
Elvis Presley het nooit formele musiekopleiding gekry nie, en ook nie musiek leer lees nie. Op sy kinderkitaar, wat hy op elf jarige ouderdom by sy ouers present kry, oefen hy die drukke wat pastoor Frank Smith van die Assembly of God-kerk en die hillbilly-sanger, Mississippi Slim, vir hom wys. Mississippi Slim beskou Elvis ‘n wonderkind.
Elvis is van kleinsaf omring deur musiek – in die Pinksterkerk Assembly of God, op straat, in platewinkels, om blêrkaste, in sale, in klubs – dit was ‘n mengsel van kamma “wit gemors”-hillbilly-musiek, country, blues, evangeliese lofliedere en die swaarder ritmiese klanke van Afro-Amerikaanse jazz.